רוג'ר ריס

רוג'ר ריס (באנגלית: Roger Rees; 5 במאי 1944 – 10 ביולי 2015) היה שחקן ובמאי ולשי-יהודי, שהיה מוכר מעבודתו על במת התיאטרון. ריס זכה בפרס אוליבייה ובפרס טוני על הופעתו בתפקיד הראשי במחזה "חייו והרפתקאותיו של ניקולס ניקלבי". הוא זכה בפרס אובי על הופעתו במחזה "The End of the Day" ועל היותו במאי שותף במחזה "פיטר ולוכדי הכוכבים". אחרי מותו, ב-16 בנובמבר 2015, הוסף שמו להיכל התהילה של התיאטרון האמריקאי . לצופי הטלוויזיה הוא מוכר מהופעתו בתפקיד רובן קולקורד בסיטקום "חופשי על הבר" ובדמות לורד ג'ון מרבורי בסדרת הדרמה "הבית הלבן".

קורות חייו
ריס נולד באבריסטווית' במחוז קרדיגיון שבוויילס, לדוריס לואיז (שם נעורים סמית') ולוויליאם ג'ון ריס, שוטר. הוא למד אמנות בקולג' קמברוול לאמנות ובבית הספר סלייד לאמנות יפה. הוא פנה למשחק כשצייר תפאורות בתיאטרון וימבלדון והתבקש למלא תפקיד בהצגה.

קריירה
בתחילת קריירת המשחק שלו הצטרף ריס ללהקה השייקספירית המלכותית. ב-1976 גילם את מלקולם בהפקה עטורת השבחים של טרוור נאן למחזה "מקבת'" ובהפקה הטלוויזיונית משנת 1978. ריס יצר את הדמות הראשית בהפקה המקורית של המחזה "חייו והרפתקאותיו של ניקולס ניקלבי" שעיבד דייוויד אדגר על פי הרומן באותו שם מאת צ'ארלס דיקנס. על משחקו זכה ריס בפרס אוליבייה לשחקן השנה במחזה חדש ב-1980, ובפרס טוני לשחקן הטוב ביותר במחזה ב-1982. גרסה מוקלטת של המחזה הייתה מועמדת לפרס אמי ב-1983. ב-1982 כיכב ריס בהפקה המקורית של המחזה "הדבר האמיתי" מאת טום סטופארד בתיאטרון סטרנד שבלונדון.

בטלוויזיה התחיל ריס להופיע בשנות השבעים של המאה העשרים. ב-1984 הופיע לצדו של לורנס אוליבייה בסרט "The Ebony Tower". באותה שנה גילם את דמותו של פרד הוליוול בסרט "מזמור חג המולד" בכיכובו של ג'ורג' סי. סקוט בתפקיד סקרוג'. מ-1988 עד 1991 כיכב בסיטקום הבריטי "Singles" יחד עם ג'ודי לו . בשנים 1989 עד 1991 וכן ב-1993 הופיע ריס בסיטקום האמריקאי "חופשי על הבר" בתפקיד טייקון אנגלי בשם רובין קולקורד. בהמשך שיחק בדרמה לבני הנעורים "אלה הם חיי" בתפקיד המורה המחליף מר רסין. הוא גילם את לורד ג'ון מרבורי בסדרת הדרמה "הבית הלבן", ואת ג'יימס מקפרסון בסדרת המדע בדיוני "Warehouse 13". בקולנוע שיחק בתפקיד השריף רוטינגהם בסרטו של מל ברוקס "רובין הוד: גברים בגטקעס" משנת 1993. ב-2002 השתתף בסרט "פרידה", בשנת 2006 שיחק בדרמת המתח "יוקרה" בבימויו של כריסטופר נולאן, ובכיכובם של יו ג'קמן וכריסטיאן בייל. ושיחק בסרט "הפנתר הוורוד".

בשנות התשעים של המאה העשרים המשיך לעבוד בתיאטרון הן כשחקן והן כבמאי. ב-1992 זכה ריס בפרס אובי על הופעתו במחזה "The End of the Day" באוף-ברודוויי. ב-1995 היה מועמד לפרס טוני לשחקן הטוב ביותר על תפקידו במחזה "Indiscretions". ריס הקליט ספרי שמע רבים בהם "Memnoch the Devil" מאת אן רייס.

מנובמבר 2004 עד אוקטובר 2007 היה ריס המנהל האומנותי בפסטיבל התיאטרון של ויליאמסטון. ב-22 במרץ 2010 החליף את נייתן ליין בתפקיד גומז אדמס בהפקה המוזיקלית בברודוויי של "משפחת אדמס" ושיחק במחזה עד ל-31 בדצמבר 2010.

ב-2012 התחיל ריס לשחק במופע יחיד "What You Will" בתיאטראות וסט אנד בלונדון, ושיחק שלושה שבועות בתיאטרון אפולו.

ב-2013 ביים ריס את המחזה "The Primrose Path" מאת כריספין ויטל בתיאטרון גאתרי במיניאפוליס.

ב-2014 ביים את המחזה המוזיקלי "Dog and Pony" מאת ריק אליס ומייקל פטריק ווקר, שהועלה בהצגת בכורה בתיאטרון אולד גלוב בסן דייגו.

תפקידו האחרון של ריס היה בדמות אנטון של בהפקה המוזיקלית של המחזה "The Visit" לצדה של צ'יטה ריברה  שהועלה בברודוויי ב-23 באפריל 2015 והוצג עד 14 ביוני 2015. עקב מחלתו עזב ריס את ההפקה במאי 2015.

ריס היה אמור לביים מחזמר חדש מאת ויל ואליס ואן דייק בשם "Magnificent Climb", שיועלה בסתיו 2016 בתיאטרון MCC בניו יורק. הוא גם היה אמור להופיע במופע היחיד השייקספירי שלו בניו יורק בסתיו 2015. כמו כן קווה לחזור להופיע עם הלהקה השייקספירית המלכותית ב-2016 במחזה "Don Quixote".

חיים אישיים
ריס חי בארצות הברית יותר מ-25 שנה. הוא קיבל אזרחות אמריקאית ב-2009. בשנות ה-80 של המאה ה-20 הוא התגייר. ב-2011 התחתן עם המחזאי ריק אליס שהיה בן זוגו במשך 33 שנים. ריס ואליס שיתפו פעולה בתיאטרון, בין השאר במותחן הקומי "Double Double". אליס היה שותף לכתיבת הליברית של המחזמר "משפחת אדמס". אליס וריס היו מועמדים לפרסי טוני על העיבוד של אליס, והבימוי של ריס (יחד עם אלכס טימברס) למחזה "פיטר ולוכדי הכוכבים".

ב-2014 אובחן ריס כחולה בסרטן המוח. הוא נפטר בגיל 71 בביתו בניו יורק ב-10 ביולי 2015. ב-15 ביולי 2015 כל האורות בתיאטראות ברודוויי עומעמו לכבודו. אפרו פוזר באוקיינוס האטלנטי. טקס לזכרו נערך כחודשיים אחר כך בתיאטרון ניו אמסטרדם בברודוויי.

פילמוגרפיה
קולנוע
 שנה שם שם באנגלית תפקיד הערות 1983 סטאר 80 Star 80 ארם ניקולס 1987 God's Outlaw: The Story of William Tyndale ויליאם טינדייל 1991 חופשת ריגול If Looks Could Kill – Teen Agent אוגוסטוס סטרנקו 1992 עצור! או שאמא שלי יורה Stop! Or My Mom Will Shoot ג'. פרנל 1993 רובין הוד: גברים בגטקעס Robin Hood: Men in Tights שריף רוטינגהם 1996 Sudden Manhattan 1997צרות בפינה Trouble on the Corner מקמורטי 1999 חלום ליל קיץ A Midsummer Night's Dream פיטר קווינס והדבורה בכל זאת עפה The Bumblebee Flies Anyway ד"ר קרפט 2000 מעבר לניצחון The Crossing יו מרסר BlackMale ביל פונטיין 2002 פרידה Frida גילרמו קאלו מלך העקרבים The Scorpion King המלך פרון פיטר פן 2 Return to Never Land אדוארד 2004 Going Under פיטר Crazy Like a Fox נט באנקס 2005 העולם החדש The New World נציג של וירג'יניה קומפני ללא קרדיט 2006 הפנתר הוורוד The Pink Panther לארוק ללא קרדיט גארפילד 2 Garfield: A Tail of Two Kitties מר הובס יוקרה The Prestige אוונס 2007 הפלישה The Invasion יוריש Falling for Grace אנדרו ברינגטון האב 2008 The Narrows The Narrows פרופ' ריירסון 2010 דמעות של שמחה Happy Tears סוחר בעתיקות 2011 Almost Perfect קאי לי 2014אפלואנזה Affluenza מר קרסון 2015 סוכנת תחת אש Survivor ד"ר אמיל באלאן

טלוויזיה
 שנה שם שם באנגלית תפקיד הערות 1984 לא יאומן כי יסופר Tales of the Unexpected ג'יימס האוגיל פרק 96 1984 מזמור חג המולד A Christmas Carol פרד הוליוול סרט טלוויזיה 1988–1991 Singles מלקולם 1989–1993 חופשי על הבר Cheers רובין קולקורד 1990 The Young Riders טיילר דיואיט בפרק "Lady for a Night" 1994–1995 M.A.N.T.I.S. ד"ר ג'ו סטונברייק 1994 אלה הם חיי My So-Called Life ויק ראסין בפרק "The Substitute" 1996 טיטניק Titanic ג' ברוס איסמיי סרט טלוויזיה 1997בוסטון קומון Boston Common הריסון קרוס 1997 Liberty! The American Revolution 1997 Extreme Ghostbusters פייפר 1999 הצלחה כפולה Double Platinum מארק רקלר 2001 אוז Oz ג'ק אלדרידג' בפרק "Medium Rare" 2003 חוק וסדר Law & Order וייאט סקופילד בפרק "Kid Pro Quo" 2000–2005 הבית הלבן The West Wing לורד ג'ון מרבורי 2007 האנטומיה של גריי Grey's Anatomy ד"ר קולין מרלו סדרת טלוויזיה (3 פרקים) 2009 חוק וסדר: כוונה פלילית Law & Order: Criminal Intent הדוכס דגרין בפרק "Alpha Dog" 2009 Warehouse 13 ג'יימס מקפרסון סדרת טלוויזיה (5 פרקים) 2010 האישה הטובה The Good Wife ד"ר טוד גרוסמן בפרק "Nine Hours" 2012 & 2014 אלמנטרי Elementary אליסטר מור בפרק "Flight Risk" ובפרק "No Lack of Void" 2013 מקום טוב באמצע The Middle בפרק "The Smile" 2014 Forever כומר בפרק "Diamonds are Forever" 2015 American Experience המושל ברדפורד בפרק "The Pilgrims" 2016 The Mayflower Pilgrims: Behind the Myth המושל ברדפורד BBC2

תפקידים בתיאטרון
 שנה שם שם באנגלית תפקיד הערות 1976 קומדיה של טעויות The Comedy of Errors אנטיפולוס מסיראקוז סטרטפורד אפון אייבון ולונדון 1979 שלוש אחיות Three Sisters טוזנבך סטרטפורד אפון אייבון, לונדון וסיבוב הופעות 1979 סימבלין Cymbeline פוסתומוס הלהקה השייקספירית המלכותית 1980 סימבלין Cymbeline פוסתומוס הלהקה השייקספירית המלכותית 1980–1981 חייו והרפתקאותיו של ניקולס ניקלבי The Life and Adventures of Nicholas Nickleby ניקולס ניקלבי תיאטרון אולדוויץ' בלונדוןתיאטרון פלימות' בברודוויי 1982 הדבר האמיתי The Real Thing הנרי לונדון 1988 האפגוד Hapgood קרנר לונדון 1984 המלט Hamlet המלט הלהקה השייקספירית המלכותית, סטרטפורד אפון אייבון 1992 The End of the Day גריידון מאסי תיאטרון Playwrights Horizons, אוף-ברודוויי 1995 Indiscretions ג'ורג' תיאטרון את'ל ברימור, ברודוויי 2002 איש ללא חשיבות A Man of No Importance אלפי ביירן תיאטרון מיצי אי ניוהאוס, אוף-ברודוויי 2010 מחכים לגודו Waiting for Godot ולדימיר תיאטרון היימרקט 2010 מחכים לגודו Waiting for Godot תיאטרון הוד מלכותו בפרת' 2010 מחכים לגודו Waiting for Godot ולדימיר תיאטרון הוד מלכותו אדלייד 2010 מחכים לגודו Waiting for Godot ולדימיר תיאטרון הקומדיה במלבורן 2011 משפחת אדמס (מחזמר) The Addams Family גומז ברודוויי 2012 פיטר ולוכדי הכוכבים Peter and the Starcatcher בימוי יחד עם אלכס טימברס  2012 What You Will מופע יחיד - כתיבה, משחק, בימוי 2012 Herringbone בימוי 2013 The Primrose Path בימוי תיאטרון גאתרי 2013 הכבוד של וינזלו The Winslow Boy ארתור וינזלו תיאטרון American Airlines 2014 Dog and Pony בימוי תיאטרון גלוב הישן 2015 The Visit אנטון של ברודוויי

קישורים חיצוניים


 רוג'ר ריס באתר אוף-ברודוויי


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:במאי תיאטרון יהודים אמריקאים
קטגוריה:גרים
קטגוריה:שחקנים הומוסקסואלים
קטגוריה:במאים להט"בים
קטגוריה:אישים זוכי פרס אוליבייה
קטגוריה:זוכי פרס אובי
קטגוריה:חברי הלהקה השייקספירית המלכותית
קטגוריה:זוכי פרס טוני: שחקנים
קטגוריה:מחזאים יהודים בריטים
קטגוריה:שחקני קולנוע וטלוויזיה ולשים
קטגוריה:להט"בים ולשים
קטגוריה:אמריקאים שנולדו ב-1944
קטגוריה:אמריקאים שנפטרו ב-2015